Petisie vir die hereniging van die Johannson gesin en die erkenning van ouerlike regte in Swede - SA Homeschoolers
Tuisskolers.org het by verskeie geleenthede gerapporteer oor die situasie van tuisskoolgesinne in Swede in die algemeen en meer spesifiek die situasie van die Johannson gesin. Die Vereniging vir Tusonderwys het ’n brief oor hierdie situasie gerig aan die Sweedse ambassade in Pretoria.
Die Vereniging het nou ’n petisie geskep vir die hereniging van die Johannson gesin en die erkenning van ouerlike regte in Swede. Besoek tuisskolers.org en kliek op die banier om die petisie te teken.As u die petisie teken, word daar ’n boodskap gestuur aan die Sweedse ambassade.
Die petisie is geskep om Suid-Afrikaanse ouers in staat te stel uitdrukking kan gee aan die wens dat Sweedse ouers dieselfde ouerlike regte as Suid-Afrikaanse ouers mag geniet en Sweedse kinders ook dieselfde bewese voordele mag geniet as wat tienduisende Suid-Afrikaanse kinders alreeds vir byna twee dekades geniet.
Die Vereniging wil dit graag ’n positiewe petisie maak. As u die petisie teken, kan u opmerkings byvoeg. Gebruik hierdie fasiliteit om die voordele wat u kinders uit tuisonderwys gekry te noem en druk die wens uit dat Sweedse kinders ook hierdie voordele kan geniet.
Dit is belangrik dat Suid-Afrikaanse ouers wat tuisonderwys gee hierdie veldtog ondersteun. Nie net om die ouers en kinders in Swede te help nie, maar ook omdat die internasionale erkenning van tuisonderwys daartoe sal bydra dat tuisonderwys in Suid-Afrika erkenning sal bly geniet. Ons weet ook uit ervaring dat die skryf van briewe ’n verskil maak. Lees gerus op die webwerf van die Homeschooling Legal Defence Association, hoe ’n veldtog deur tuisskolers in die VSA daartoe bygedra het dat tuisonderwys in Suid-Afrika erken is. Nou dat tuisonderwys in Suid-Arika erken word, behoort Suid-Afrikaanse ouers ook te help om die erkenning van tuisonderwys in ander lande te bevorder.
Behalwe om die petisie te teken, kan u ook me. Johanna Lind by die Sweedse ambassade bel by die nommer (012) 426 6400. Me. Lind is baie toeganklik en die Vereniging vir Tuisonderwys het haar altyd as baie professioneel ervaar.
Sweden ouerlike regte default